KOMMISSIONENS FORORDNING (EF) Nr. 2878/95 af 13. december 1995 om ændring af forordning (EØF) nr. 1201/89 om gennemførelsesbestemmelser for støtteordningen for bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95 (1),

under henvisning til Rådets forordning (EØF) nr. 1964/87 af 2. juli 1987 om tilpasning af den støtteordning for bomuld, der er indført ved protokol nr. 4 knyttet til akten vedrørende Grækenlands tiltrædelse (2), senest ændret ved forordning (EF) nr. 1553/95, særlig artikel 2, stk. 4,

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (3), særlig artikel 11, stk. 1,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (4), senest ændret ved forordning (EF) nr. 150/95 (5), særlig artikel 13, stk. 1, og

ud fra følgende betragtninger:

I Kommissionens forordning (EØF) nr. 1201/89 (6), senest ændret ved forordning (EF) nr. 2064/95 (7), er der i artikel 7, stk. 1, fastsat en frist for indgivelse af støtteansøgning, i artikel 9, stk. 2, for indgivelse af anmodning om at få bomulden undergivet kontrol og i artikel 11 for egreneringsvirksomhedernes meddelelser om de mængder ikke-egreneret bomuld, der er produceret; følgerne af en for sen indgivelse af støtteansøgningen er fastsat i forordningens artikel 5, stk. 3, andet afsnit; nævnte frister vil kunne skabe tvivl om overholdelsen af den frist for betaling af støtten, der er fastsat i artikel 5, stk. 3, i forordning (EF) nr. 1554/95; af hensyn til de erhvervsdrivende bør fristerne i artikel 7, stk. 1, artikel 9, stk. 2, og artikel 11 i forordning (EØF) nr. 1201/89 fremrykkes mest muligt, uden at det virker forstyrrende på handelen i den pågældende sektor;

efter artikel 7, stk. 2, i forordning (EØF) nr. 1201/89 stilles der sikkerhed, hvis støtteansøgningen indgives efter anmodningen om bomuldens undergivelse under kontrol; med virkning fra den 1. februar 1995 er visse priser og beløb i ecu blevet ændret ved artikel 13, stk. 2, i forordning (EØF) nr. 3813/92 for at neutralisere virkningerne af afskaffelsen af justeringsfaktoren på 1,207509, der blev anvendt på landbrugsomregningskurserne indtil den 31. januar 1995;

de nye priser og beløb i ecu anvendes fra den 1. februar 1995 efter bestemmelserne i artikel 13, stk. 2, i forordning (EØF) nr. 3813/92 og artikel 18, stk. 1, i Kommissionens forordning (EØF) nr. 1068/93 (8), senest ændret ved forordning (EF) nr. 1053/95 (9);

sikkerhedsbeløbet, jf. artikel 7, stk. 2, i forordning (EØF) nr. 1201/89, bør afrundes;

den ændring af artikel 12, stk. 1, litra b), i forordning (EØF) nr. 1201/89, der blev gennemført ved forordning (EF) nr. 2064/95, blev ikke oversat korrekt i visse sprogudgaver; af hensyn til klarheden bør det pågældende litra gengives i en ny tekst med tidligere ændringer;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

I forordning (EØF) nr. 1201/89 foretages følgende ændringer:

1) Artikel 5, stk. 3, andet afsnit, affattes således:

»Hvis støtteansøgninger imidlertid indgives:

- mellem den 1. og den 15. april i det produktionsår, som der ansøges om støtte for, ydes den støtte, der var gældende den 31. marts samme år, nedsat med 50 %

- efter den 15. april i det pågældende produktionsår, afvises de.«

2) I artikel 7, stk. 1, ændres »30. april« til »31. marts«.

3) I artikel 7, stk. 2, ændres »10 ECU« til »12 ECU«.

4) I artikel 9, stk. 2, ændres »30. april« til »31. marts«.

5) I artikel 11 ændres »20. maj« til »20. april«.

6) Artikel 12, stk. 1, litra b), affattes således:

»b) at de indgivne kontrakter opfylder betingelserne i artikel 10, navnlig for så vidt angår overholdelsen af minimumsprisen og dens eventuelle forholdsmæssige justering; en nedsættelse af den aftalte pris kan kun anses for at være uforholdsmæssig, såfremt den i kontrakten angivne nedsættelse, der skal tage hensyn til forskellen i længden eller graden af fibrene fra det leverede produkt i forhold til disse parametre for et produkt af standardkvalitet, er klart urimelig sammenholdt med det leverede produkts faktiske mindreværdi.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 45.

(2) EFT nr. L 184 af 3. 7. 1987, s. 14.

(3) EFT nr. L 148 af 30. 6. 1995, s. 48.

(4) EFT nr. L 387 af 31. 12. 1992, s. 1.

(5) EFT nr. L 22 af 31. 1. 1995, s. 1.

(6) EFT nr. L 123 af 4. 5. 1989, s. 23.

(7) EFT nr. L 204 af 30. 8. 1995, s. 8.

(8) EFT nr. L 108 af 1. 5. 1993, s. 106.

(9) EFT nr. L 107 af 12. 5. 1995, s. 4.